Vachšo slėnis
Vachšo slėnis (tadž. Водии Вахш) – slėnis Vidurinėje Azijoje, pietvakarių Tadžikistane, Vachšo upės žemupyje. Ilgis 110 km. Aukštis nuo 400 m iki 1200 m. Sudarytas daugiausia iš aliuvinių nuogulų. Naftos ir dujų telkiniai (Kičik Belis, Kyzyl Tumšukas). Drėkinamose žemėse – medvilnės pasėliai. Sodininkystė. Slėnyje Vachšo upė daugelyje vietų patvenkta. Svarbiausi miestai: Nurekas, Kalininabadas, Kurgantepa.